gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4641, del 01-12-2003 (2003/12187)

RESOLUCIÓ de 14 d'octubre de 2003, de la Universitat Miguel Hernández d'Elx, per la qual nomena els membres de la mesa de contractació de la universitat (referència 902/2003).
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4641

Data del DOGV
:   01-12-2003

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2003/12180


Organisme emissor
:   Universitat Miguel Hernández d'Elx

Tipus de document
:   Resolució

Resolució de 14 d'octubre de 2003, de la Universitat Miguel Hernández d'Elx, per la qual nomena els membres de la mesa de contractació de la universitat (referència 902/2003). [2003/F12398]
  
Fent ús de les potestats i funcions conferides pel Decret 137/1997, d'1 d'abril, del Govern Valencià, contingudes especialment en la secció primera del capítol III, pel qual s'aprova la Normativa Singular Reguladora de la Universitat Miguel Hernández.
  
Havent cessat alguns dels càrrecs que eren membres de la mesa de contractació d'esta universitat, la composició de la qual va efectuar mitjançant la Resolució Rectoral de 25 de maig de 2000 i publicada en el Diari Oficial de la Generalitat Valenciana, el 14 de juny del mateix any.
  
De conformitat amb el que es preveu en l'article 81 del Reial Decret 2/2000, de 16 de juny, pel qual s'aprova el Text Refós de la Llei de Contractes de les Administracions Públiques i l'article 79 del Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques, resolc:
  
Primer
  
Nomenar membres components de la mesa de contractació de la Universitat Miguel Hernández d'Elx els següents:
  
1. President: el vicerector designat, en cada cas, pel rector.
  
2. Vocals:
  
- Vocal primer: el gerent, que podrà ser substituït en cas d'absència o malaltia pel vicegerent.
  
- Vocal segon: un funcionari adscrit al servici jurídic de la universitat.
  
- Vocal tercer: un funcionari adscrit al servici de control intern de la universitat.
  
- Vocal quart: un funcionari nomenat pel rector, entre els membres del personal docent i investigador o personal d'administració i servicis de la universitat, en funció del tema a tractar.
  
3. Secretari: un funcionari adscrit a la Unitat de Contractació i Patrimoni de la universitat.
  
Segon
  
Ordenar la publicació de la present resolució.
Diari Oficial de la Generalitat Valenciana


Sumari del DOGV 4511, del 30-05-2003 (2003/6103)

RESOLUCIÓ de 19 de maig de 2003, del director general de l'Institut Valencià de la Joventut, per la qual s'estableix la composició nominal de la Comissió Avaluadora que preveu la base sisena de l'Ordre de 15 d'abril de 2003, de la Conselleria de Benestar Social.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4511

Data del DOGV
:   30-05-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/6103


Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 19 de maig de 2003, del director general de l'Institut Valencià de la Joventut, per la qual s'estableix la composició nominal de la Comissió Avaluadora que preveu la base sisena de l'Ordre de 15 d'abril de 2003, de la Conselleria de Benestar Social. [2003/X6103]
  
Per Ordre de 15 d'abril de 2003, de la Conselleria de Benestar Social, publicada en el DOGV, núm. 4.490, de 30 d'abril de 2003, es va convocar concurs públic per a la concessió d'ajudes a associacions juvenils, entitats prestadores de servicis a la joventut i seccions juvenils dels partits polítics i de les organitzacions sindicals, amb àmbit d'actuació a la Comunitat Valenciana, per a l'any 2003.
  
En la base sisena es disposa que per a l'estudi i la valoració de les sol·licituds acollides a l'esmentada ordre es constituirà una Comissió Avaluadora que serà nomenada pel director general de l'IVAJ d'acord amb la composició que s'hi determina. Tanmateix, s'hi estableix que la resolució per la qual es determine la composició nominal de la Comissió Avaluadora es publicarà en el Diari Oficial de la Generalitat Valenciana.
  
Per això, i en ús de tal atribució, resolc:
  
Primer
  
Nomenar membres de la Comissió Avaluadora a les persones següents:
  
President: Francisco Aucejo Planells.
  
Vocals:
  
En representació del Consell de la Joventut de la Comunitat Valenciana: Vicente Inglada Alcaide, Óscar Gómez Ábalos i Tomás Martín Gimeno.
  
Funcionaris de la Generalitat Valenciana adscrits a l'IVAJ: Silvia Albert Guardiola i Mª José Rodrigo García.
  
Secretari: Christian Isliker García.
  
Suplents:
  
President: Jaime Bernácer Alpera.
  
Vocals:
  
En representació del Consell de la Joventut de la Comunitat Valenciana: Amparo Puig Peris, Raúl Antón Jarque i Gema Frías Bolsico.
  
Funcionaris de la Generalitat Valenciana adscrits a l'IVAJ: Javier Sáez Cifre i Pascual Ortells Rubert.
  
Secretari: Francisco Javier Organero Vico.
  
Segon
  
Als membres d'aquesta Comissió se'ls aplicarà el que preveuen els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 4604, del 08-10-2003 (2003/10275)

RESOLUCIÓ de 2 d'octubre de 2003, del conseller d'Infraestructures i Transport, relativa al pagament de la fase prèvia a l'ocupació per l'expropiació forçosa de l'obra: Expedient 2002/22. Col·lectors de Benidorm i de la Vila Joiosa i ampliacions de l'EDAR de Benidorm. Termes municipals de la Vila Joiosa, l'Alfàs del Pi i Benidorm.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4604

Data del DOGV
:   08-10-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/10985


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 2 d'octubre de 2003, del conseller d'Infraestructures i Transport, relativa al pagament de la fase prèvia a l'ocupació per l'expropiació forçosa de l'obra: ?Expedient 2002/22. Col·lectors de Benidorm i de la Vila Joiosa i ampliacions de l'EDAR de Benidorm. Termes municipals de la Vila Joiosa, l'Alfàs del Pi i Benidorm?. [2003/X10717]
  
Lloc: Ajuntament de la Vila Joiosa
  
Dia Hora
  
28.10.03 de 10.00 a 19.00
  
29.10.03 de 09.00 a 14.00
  
Lloc: Ajuntament de l'Alfàs del Pi
  
Dia Hora
  
29.10.03 de 17.00 a 18.00
  
Lloc: Ajuntament de Benidorm
  
Dia Hora
  
30.10.03 de 10.00 a 13.30
  
Els interessats hauran d'assistir a l'acte proveïts del document nacional d'identitat i acreditar la titularitat si no ho han fet en una altra fase del procediment, i si optaren per ser representats per unes altres persones, estes hauran d'acreditar la seua representació en la forma establida en l'article 32 de la Llei 30/92, de 26 de novembre.
  
Es comunica que el present anunci es publica igualment als efectes establits en l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, per als interessats que figuren com a desconeguts o que el domicili dels quals s'ignora.
Diari Oficial de la Generalitat Valenciana


Sumari del DOGV 4638, del 26-11-2003 (2003/12469)

DECRET 23/2003, de 25 de novembre, del president de la Generalitat, pel qual nomena els nous vocals científics de l'Alt Consell Consultiu en Investigació i Desenvolupament, de la Presidència de la Generalitat.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4638

Data del DOGV
:   26-11-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/12098


Data del document
:   25-11-2003

Organisme emissor
:   Presidència de la Generalitat

Tipus de document
:   Decret

Descriptors 

:   * Alt Consell Consultiu En Investigació, Desenvolupament i Innovació de la Presidència de la Generalitat
    * recerca i desenvolupament

DECRET 23/2003, de 25 de novembre, del president de la Generalitat, pel qual nomena els nous vocals científics de l'Alt Consell Consultiu en Investigació i Desenvolupament, de la Presidència de la Generalitat. [2003/X12565]
  
El Decret 16/2000, de 8 de febrer, del Govern Valencià, pel qual es va aprovar el Reglament Regulador de l'Alt Consell Consultiu en Investigació i Desenvolupament, de la Presidència de la Generalitat, determina en el seu article 2 que el president de la Generalitat nomenarà els vocals científics de l'Alt Consell i n'ordenarà la publicació en el Diari Oficial de la Generalitat Valenciana.
  
Per tant, de conformitat amb el que establix l'article 41 de la Llei 5/1983, de 30 de desembre, de Govern Valencià,
  
DECRETE
  
Article únic
  
Nomenar vocals científics de l'Alt Consell Consultiu en Investigació i Desenvolupament de la Presidència de la Generalitat, les persones següents distingides amb els premis rei Jaume I:
  
- Carlos Martínez Alonso, premi rei Jaume I 2003, d'Investigació.
  
- Pedro Schwartz Girón, premi rei Jaume I 2003, d'Economia.
  
- Antonio Bayés de Luna, premi rei Jaume I 2003, de Medicina Clínica.
  
- Miguel Delibes de Castro, premi rei Jaume I 2003, de Protecció del Medi Ambient.
  
- Eugenio Coronado Miralles, premi rei Jaume I 2003, de Noves Tecnologies.
  
València, 25 de novembre de 2003
  
El president de la Generalitat,
Diari Oficial de la Generalitat Valenciana


Sumari del DOGV 4594, del 24-09-2003 (2003/10539)

Informació pública de la rectificació de la modificació puntual número 18 del Pla General d'Aldaia.
---------------------------------------------------------------------------------------------------

### Dades del document

Número de DOGV
:   4594

Data del DOGV
:   24-09-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10722


Organisme emissor
:   Ajuntament d'Aldaia

Tipus de document
:   Anunci

Informació pública de la rectificació de la modificació puntual número 18 del Pla General d'Aldaia. [2003/S10185]
  
L'Ajuntament Ple, en la sessió ordinària celebrada el passat dia 29 de juliol de 2003, va acordar sotmetre a informació pública, d'acord amb el que establix l'article 38.2 de la Llei 6/1994, de la Generalitat Valenciana, Reguladora de l'Activitat Urbanística, la rectificació de la modificació puntual número 18 del Pla General d'Ordenació Urbana per a l'autorització de l'ús comercial de venda al detall i d'espectacles, establiments públics i activitats recreatives en determinades zones industrials.
  
La qual cosa se sotmet a informació pública, pel termini d'un mes (comptador des de la data de la publicació d'este edicte en el DOGV), a fi que es puga examinar l'expedient i presentar les al·legacions que s'estimen pertinents.
Diari Oficial de la Generalitat Valenciana


Sumari del DOGV 4551, del 24-07-2003 (2003/8092)

Actuacions de divorci número 914/2002. Cèdula de notificació.
-------------------------------------------------------------

### Dades del document

Número de DOGV
:   4551

Data del DOGV
:   24-07-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/8092


Organisme emissor
:   Jutjat de Primera Instància Número 9 de València

Tipus de document
:   Anunci

Actuacions de divorci número 914/2002. Cèdula de notificació. [2003/Q8092]
  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber:
  
Que en les actuacions de divorci, que se seguixen amb el número 914/2002, a instància de Gabriel Balibrea Bertos contra Julia Bonet Serrano, en situació de rebel·lia, en les quals, en data 12 de maig de 2003, s'ha dictat sentència, la part dispositiva de la qual diu així:
  
«Que amb l'estimació de la demanda interposada per la representació processal de Gabriel Balibrea Bertos contra Julia Bonet Serrano, acorde la dissolució del matrimoni per divorci dels expressats, amb tots els efectes legals, i en especial els següents:
  
1. Les filles menors d'edat estaran en companyia i sota la custòdia del pare, el qual exercirà la pàtria potestat.
  
2. Se suspén el dret de visites de la progenitora.
  
3. En concepte de pensió alimentària per a les filles, Julia Bonet Serrano pagarà al progenitor la quantitat que resulte d'actualitzar els 60,10 euros mensuals per a cada una establits en la separació, per mesos bestrets i dins dels primers cinc dies de cada mes. Esta quantitat s'actualitzarà amb data 1 de gener d'acord amb la variació experimentada per l'índex general de preus de consum, establit per l'Institut Nacional d'Estadística o organisme que el substituïsca. Totes les despeses extraordinàries necessàries de les filles les pagaran a mitges els progenitors.
  
Cada part pagarà les costes causades a la seua instància i a mitges les comunes.
  
Comuniqueu esta resolució, una vegada ferm el pronunciament de divorci, al registre civil en què conste inscrit el matrimoni. Contra esta sentència s'hi pot preparar un recurs d'apel·lació en el termini de cinc dies des de la notificació.
  
Esta és la meua sentència, que pronuncie, mane i firme».
  
I perquè valga de notificació en forma a Julia Bonet Serrano, en rebel·lia, expedisc i firme el present edicte.
Diari Oficial de la Generalitat Valenciana


Sumari del DOGV 4492, del 05-05-2003 (2003/4769)

Informació pública del nomenament com a funcionaris de carrera de policies locals.
----------------------------------------------------------------------------------

### Dades del document

Número de DOGV
:   4492

Data del DOGV
:   05-05-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/4769


Organisme emissor
:   Ajuntament de Dénia

Tipus de document
:   Anunci

Informació pública del nomenament com a funcionaris de carrera de policies locals. [2003/F4769]
  
Atés el que disposa l'article 25 del Reial Decret 364/1995, de 10 de març, es fa públic el nomenament com a funcionaris de carrera dels aspirants següents, proposats pels tribunals qualificadors dels procediments selectius convocats per a aquest efecte:
  
Escala d'administració especial. Cos de la policia local
  
- Escala bàsica. Categoria d'oficial
  
· Manuel Agud Llopis, document nacional d'identitat número 11133540-C.
  
· Valeriano Fernández García, document nacional d'identitat número 43737702-B.
  
- Escala tècnica. Categoria d'inspector
  
· Matías Ferrando Hernández, document nacional d'identitat número 47292497-S.
Diari Oficial de la Generalitat Valenciana


Sumari del DOGV 4504, del 21-05-2003 (2003/5630)

Informació pública del projecte d'urbanització del carrer Alsilla, al polígon VI-A de l'Alteró.
-----------------------------------------------------------------------------------------------

### Dades del document

Número de DOGV
:   4504

Data del DOGV
:   21-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5630


Organisme emissor
:   Ajuntament de Silla

Tipus de document
:   Anunci

Informació pública del projecte d'urbanització del carrer Alsilla, al polígon VI-A de l'Alteró. [2003/F5630]
  
Per la Resolució de l'Alcaldia número 643/2003, de 29 d'abril, d'acord amb el que disposen els articles 52 i 44 i següents de la Llei 6/1994, Reguladora de l'Activitat Urbanística, de 15 de novembre, s'ha acordat sotmetre a informació pública el projecte d'urbanització del carrer Alsilla, al polígon VI-A de l'Alteró, promogut per la mercantil Montaje de Estructuras Metálicas, SCV, junt a la memòria detallada de les quotes d'urbanització d'este vial de nova creació, durant el termini de 20 dies hàbils des de la publicació d'este anunci en el Diari Oficial de la Generalitat Valenciana, perquè es pugen formular al·legacions i suggeriments.
  
La documentació pertinent es troba en l'Oficina Tècnica, situada a la plaça del Poble, 1, de Silla.
Diari Oficial de la Generalitat Valenciana


Sumari del DOGV 4461, del 17-03-2003 (2003/2774)

Informació pública de la modificació del programa d'actuació integrada Sector 2.
--------------------------------------------------------------------------------

### Dades del document

Número de DOGV
:   4461

Data del DOGV
:   17-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2774


Organisme emissor
:   Ajuntament de Pego

Tipus de document
:   Anunci

Informació pública de la modificació del programa d'actuació integrada Sector 2. [2003/M2774]
  
Transcorregut el període de 20 dies d'exposició al públic de la modificació del programa d'actuació integrada Sector 2i presentades al·legacions, pel Ple de 14 de gener de 2003 es va acordar sotmetre a una segona consulta pública en el diari d'informació general editat a la Comunitat Valenciana, en el Diari Oficial de la Generalitat Valenciana i en el tauler d'anuncis d'este Ajuntament a efectes que puguen els interessats presentar, si és procedent, noves al·legacions abans de l'aprovació definitiva.
  
D'acord amb el que establix l'article 46.5 de la Llei 6/1994, de 15 de novembre, podran presentar-se al·legacions durant 10 dies comptats des de la publicació d'este anunci en el DOGV
Diari Oficial de la Generalitat Valenciana


Sumari del DOGV 4544, del 15-07-2003 (2003/8208)

RESOLUCIÓ de 27 de juny de 2003, del conseller d'Economia, Hisenda i Ocupació, per la qual nomena personal eventual María Teresa Gómez Noguera.
-----------------------------------------------------------------------------------------------------------------------------------------------

### Dades del document

Número de DOGV
:   4544

Data del DOGV
:   15-07-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/8208


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 27 de juny de 2003, del conseller d'Economia, Hisenda i Ocupació, per la qual nomena personal eventual María Teresa Gómez Noguera. [2003/X8208]
  
D'acord amb el que disposa l'article sisé del Decret Legislatiu de 24 d'octubre de 1995, del Consell de la Generalitat Valenciana, pel qual s'aprovà el Text Refós de la Llei de la Funció Pública Valenciana, així com l'article 3 del Decret 349/1995, de 28 de novembre, del Consell de la Generalitat, sobre regulació del personal eventual al servici de l'administració del Govern Valencià, resolc
  
Nomenar María Teresa Gómez Noguera personal eventual de la Conselleria d'Economia, Hisenda i Ocupació, per a exercir les funcions d'assessora de Premsa, amb una retribució anual bruta equivalent a un lloc de treball classificat grup A, complement de destinació 26 i complement específic E049.
  
El nomenament tindrà efectes des de la presa de possessió.
  
València, 27 de juny de 2003.- El conseller: Gerardo Camps Devesa.
Diari Oficial de la Generalitat Valenciana


Sumari del DOGV 4581, del 05-09-2003 (2003/9741)

Informació pública del projecte d'urbanització de l'ampliació de la Gran Via d'Alacant (tram Salesians . Bulevard Teulada).
---------------------------------------------------------------------------------------------------------------------------

### Dades del document

Número de DOGV
:   4581

Data del DOGV
:   05-09-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9741


Organisme emissor
:   Ajuntament d'Alacant

Tipus de document
:   Anunci

Informació pública del projecte d'urbanització de l'ampliació de la Gran Via d'Alacant (tram Salesians - Bulevard Teulada). [2003/M9741]
  
L'Alcaldia Presidència i, en el seu nom, la regidora delegada d'Urbanisme, amb data 10 de juliol de 2003, ha dictat la següent resolució:
  
Sotmetre a informació pública, per un termini de 20 dies comptats des de la publicació d'este edicte en el Diari Oficial de la Generalitat Valenciana, el projecte d'urbanització de l'ampliació de la Gran Via d'Alacant (tram Salesians - Bulevard Teulada).
  
Es publica perquè en prengueu coneixement, i es fa saber que l'expedient es podrà examinar en l'oficina d'informació urbanística, situada al carrer de Sant Nicolau, número 2, i que, durant el termini indicat, podran presentar-se al·legacions; tot això de conformitat amb el que disposen els articles 45.2 B) i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.